Sa arog kaining mga sitwasyon importanteng gayo na an nabigasyon eksakto asin bakong pasala-sala', an pagpapaputok may hustong disiplina. Sa makuring kamugtakan na an buhay kan mga soldados natataya, an mga lider dapat sangkap asin toltol an pagpabalangibog kan mga lokasyon kan mga kakamping pwersa, asin mahusay magtaong malinaw, bakong mali-mali na mga order sa mga sakop asin tatao man magtantya kun an mga soldados sa prentera gamiton an sadiring pagdesisyon susog sa saindang pagsabot kan nakabiklad na kamugtakan. .

Siya aki nin sarong pamilyang Espanyol na sinasabing nag'erok sa San Martin del Castañar, probinsya nin Salamanca, Espanya alagad an pamilya guminikan sa Covarrubias na sarong munisipyo kan probinsyang Burgos, ngonyan parte kan autonomong kumonidad nin Castilla asin Leon, Espanya.

An fonologia kan Estandarteng Mandarin itinugmad sa dyalektong Pekin, sarong mahiwas asin dakulang grupo nin mga dyalektong Insik na lakop sa habagatan asin sur-solnopan kan kadagaan kan Tsina. Siring man, an bokabularyo kaini ginuno man sa mga sinasabing dyalekto. An gramatika kaini ginibong estandarte sa mga nasusurat na obra literaryo kan inaapod na Vernacular Chinese na iyo man ngani an sinusunod na praktis kan mga dyalektong Mandarin, maliban sana sa magkapirang pagkakaiba. Kaya an ""Estandarteng Mandarin"" arapodan sana ""Mandarin"" kun gamit sa ordinaryong sitwasyon na bakong pang-akademiko. Alagad, an mga linggwista boot sabihon kan ""Mandarin"" iyo na an bilog na kahiwasan kan lenggwaheng ini.

An bentahe nin sarong ombudsman iyo ta siya yaon sa luwas kan organisasyon o ahensya nin gobyerno kun saen yaon nangyari an anomaliya o an tauhan na ipigrereklamo yaon sa nasabing ahensya. May asegurasyon an kagreklamo na mas makakakua nin hustisya ta an makondukta kan imbestigasyon bako mansana idtong mga tauhan sa laog kan ahensya. Kaya, dai mangyayari an inaapod na 'siplingan nin mga interes' sa proseso nin imbestigasyon. Alagad, an papel kan ombudsman sinasabing mari'gon asin epektibo kun igwa sa laog mismo kan aparato nin estado nin mga opisyal na nag'aandurog nanggad sa mga hiro kan ombudsman. Siring man, an pagpili kan tawong makapot kan opisyo nin ombudsman dapat natatama asin angay sa saiyang karakter asin disposisyon.

Siya nagadan kan Abril 18, 1943 kan an saiyang nasasakayan na eroplano, sarong transport, an T1-323, nasabat asin napa'asak-asakan nin paputok sa masinggan ni Primer teniente Rex T. Barber asin an eroplano diretsong nagbulasok na nagsusulo. Si Yamamoto may tama sa abaga asin sarong bala naglaog sa salang asin luminagbas sa mata. Kuta an tuyo niya iyo an pagbisita kan mga kamugtakan sa Habagatan Pasipiko apesar kan mga patanid saiya kan mga sakop niyang tauhan na dai na magruta duman ta delikado asin maabangan kan mga Amerikano. Totoong masusukit an ruta niya sa paglayog ta nabagat asin nabuyagyag an mga mensahe kan Hapon dapit kan saiyang pagpasiring sa Pasipiko. Naglagpak an saiyang nasakayan na eroplano sa Islang Solomon.